b'\n_START_ARTICLE_\nMiroslav Slana\n_START_SECTION_\n\xc5\xbdivljenjepis\n_START_PARAGRAPH_\nMiroslav Slana je \xc5\xa1tudiral primerjalno knji\xc5\xbeevnost na Filozofski fakulteti v Ljubljani in Zagrebu. Delal je kot svobodni knji\xc5\xbeevnik in publicist v Mariboru._NEWLINE_Prejel je literarne nagrade in priznanja na:  jugoslovanskem festivalu Kurir\xc4\x8dek, Zmajevih igrah, razpisu za short story  7D, gledali\xc5\xa1kem festivalu v Kranju za izvirno odrsko delo, literarnem \xc5\xa0tatenbergu,  ZBZ Slovenije, Zlati mikrofon na festivalu nare\xc4\x8dnih popevk, diplomo Dalmaciji u pohode, itn.\n_START_SECTION_\nLiterarno delo\n_START_PARAGRAPH_\nNapisal je nad 20 knjig za odrasle in otroke. Pozornost je pritegnil \xc5\xbee v Pavlihi in drugih javnih ob\xc4\x8dilih z aforizmi, s satiro in humoreskami, ki so bile objavljene pod pravim imenom in  psevdonimi. Zaradi aforizmov je bil obsojen. Njegov roman Poletarec je bil v \xc4\x8dasu Jugoslavije 4 leta zaprt v \xc2\xbbbunkerju\xc2\xab\xc2\xa0z obrazlo\xc5\xbeitvijo, da je idejno \xc5\xa1kodljiv in je iz\xc5\xa1el \xc5\xa1ele 4 leta po natisu (1981)._NEWLINE_Odmevali so njegovi polemi\xc4\x8dni eseji, npr. esej O umu in mi\xc5\xa1icah, ki je izhajal v Teleksu in reviji 2000 je preveden v francoski literarni reviji. Raziskoval je mejne znanosti, \xc5\xbeensko in mo\xc5\xa1ko homoseksualnost, prostitucijo, asimilacijske procese ob slovenski meji, narodopisje, \xc5\xa1aljive va\xc5\xa1ke grbe, otro\xc5\xa1ko folkloro, grafite skozi \xc4\x8das itn. _NEWLINE_Uveljavil se je z intervjuji  in literarnimi portreti  narodnih herojev, igralcev, literatov, znanstvenikov._NEWLINE_S publicisti\xc4\x8dni in  literarnimi zapisi, kritikami in komentarji je nastopal v doma\xc4\x8dih in tujih revijah, \xc4\x8dasopisih in samostojnih izdajah. Kot kolumnist je kriti\xc4\x8dno-satiri\xc4\x8dno spremljal RTV programe pod svojim imenom in tudi pod psevdonimi. _NEWLINE_V sedemdesetih letih 20. stoletja je doma in na tujem pripravil takrat \xc5\xa1e neznane performanse in multimedijske nastope, npr.: Festival eksperimentalne supermotori\xc4\x8dne poezije na drevesih  v ljubljanskem parku Tivoli;  Performans za odtajanje slovenske  zavesti do vratu v zemlji na \xc5\xa1portnem stadionu v Mariboru; Multimedijski nastop  z magnetofonoma, mavcem in poezijo v izlo\xc5\xbebi  Ars Maribor._NEWLINE_Odlomki Mirosove vezane, nevezane, esejisti\xc4\x8dne in kriti\xc5\xa1ke beseda so bili priob\xc4\x8deni v Argentini, Avstriji, Francija|Franciji Nem\xc4\x8diji,  ZDA, in v biv\xc5\xa1ih jugoslovanskih republikah.'